Hissfjorden

Hissfjorden er en del av Hardangerfjorden nord for Varaldsøy og 19 kilometer inn til Jondal. Fjorden begynner i Kvinnherad kommune og følger så kommunegrensen mellom Ullensvang og Kvam. Fjorden har to innløp, et på hver side av Varaldsøy. På nordsiden av Varaldsøy ligger Bondesund som går vest til Øynefjorden. Det andre innløpet ligger mellom Varakjelen på Varaldsøy og Hammeren på fastlandssiden i Ullensvang i øst. På østsiden av Varaldsøy ligger Sildafjorden.

Rett nord for Varaldsøy ligger Omastranda på nordsiden av fjorden og innenfor der igjen ligger Strandebarm. Innstranda ligger på østsiden av Strandebarmbukta. Der smalner fjorden inn til et sund med en bredde på cirka 1,5 kilometer. I den andre enden av det 5 kilometer lange sundet ligger selve tettstedet Jondal på østsiden og fra der begynner Ytre Samlafjorden.

Referanser 

Fjorder i Hardanger
Fjorder i Kvinnherad
Fjorder i Kvam
Fjorder i Ullensvang